《次吴文之韵》
宋代·丘葵

江湖漫浪两狂生，别后相思月一庭。
期子未来灯是伴，逐贫不去笔无灵。
诗书东阁头空白，势利迷人眼孰青。
安得世无黄口辈，遍游天下作晴蜓。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。